cyanic-selkie/wikianc huggingface dataset:
Vitiligo
Vitiligo er en hudsykdom som rammer 1–2 % av verdens befolkning. Den fører til at pigmentene i kroppen flekkevis forsvinner og det dermed oppstår tydelig avgrensede lyse områder. Flekkene kan oppstå på hele kroppen, men med spesiell hyppighet på rygg, ansikt, hender og genitalia. Sykdommen er ikke smittsom. Sykdommen har en svak arvelig tendens og finnes i alle etniske grupper. Utenom økt fare for solbrenthet på de pigmentfrie flekkene har ikke vitiligo noen direkte medisinske konsekvenser. (Det er f.eks. ikke entydige forskningsresultater som indikerer økt hudkreftfare.) Det er ingen kjente behandlinger som reduserer eller stopper sykdommen. De lyse flekkene kan oppleves svært sjenerende, spesielt for de med mørkere hudfarge. Det kan dermed være aktuelt å bruke kremer, lysbehandling og annet for å visuelt gjøre de pigmentfrie områdene mørke, eventuelt, hvis områdene med vitiligo er omfattende, gjøre de mørke (og friske) områdene lysere. (Dette er altså kun en overfladisk visuell behandling som ikke påvirker pigmentene.)
En kjent person som har lidd av vitiligo var Michael Jackson. Han fortalte selv i 1993 at han led av denne sykdommen etter rykter om at han hadde operert seg hvit. Etterhvert ble sykdommen omfattende og han uttalte at det etterhvert var enklere å gjøre de mørke områdene lysere enn motsatt. I obduksjonsrapporten bekreftes dette, og det ble der anslått at 85 % av kroppen hans var rammet av vitiligo.
Bessie Smith
Bessie Smith regnes i dag som en av de viktigste svarte kvinnene i blueshistorien og ble tilegnet tittelen The Empress of the Blues – «bluesens keiserinne».
Rivne kjernekraftverk
Rivne kjernekraftverk er et kjernekraftverk som produserer elektrisk kraft i Rivne oblast i det nordvestlige Ukraina. Det ble bygget og godkjent for igangsettelse i perioden fra 1973 til 1986. Installert maksimal effekt er 2 645 MW, og årsproduksjonen i 2006 var på om lag 11-12 TWh elektrisk kraft. Anlegget er et av de større i Europa målt etter installert produksjonskapasitet. Kjernekraftverket har i alt tre reaktorer i operativ drift.
Mysen
Mysen er en norsk by i Indre Østfold kommune i Viken. Byen hadde innbyggere per 1. januar. Selve Mysen-regionen hadde cirka 12,000 innbyggere (2022), rundt byen ligger bygdene Hærland og Eidsberg, samt tettstedene Trømborg og Slitu. Mysen og grendene utgjorde fram til 1. januar 2020 Eidsberg kommune. Mysen fikk bystatus i 1997.
Stedet
Som ved mange andre steder på Østlandet har Mysen vokst fram rundt en jernbanestasjon, etter at Østfoldbanens Østre linje ble åpnet i 1882. I dag er stasjonen endestoppested for de fleste lokaltog på Østre linje. Dermed er Mysen blitt et kommunikasjonssentrum for indre Østfold, med bussruter til det meste av området rundt, også til Töcksfors i Sverige. I 1997 vedtok kommunen at stedet skulle ta bynavn.
Helt fra begynnelsen var økonomien basert på handel og småindustri, og dette setter fortsatt sitt preg på byen. I dag er det særlig grafisk industri som setter preg på det økonomiske liv, foruten næringsmiddel- og verkstedsindustri. I Monaryggen like nord for Mysen er det store sand- og grustak med tilhørende betongindustri. I den gamle Trollullfabrikken har Østfoldmuseene innredet sentralmagasin for lokalmuseene i fylket. Mysen er sete for Heggen og Frøland tingrett, og Mysen videregående skole, tidligere Indre Østfold videregående ligger her. Mysen har også Momarken travbane, fengsel, frisbeegolfpark og et fotballag i 3. divisjon (Mysen IF). Her var også i en årrekke etter krigen den årlige Røde Kors-messen Momarkedet. Rett ovenfor og øst for tettbebyggelsen ligger Høytorp fort, som nå er kommunalt friareal.
Navnet Mysen kommer fra den gamle gården Mysen (norrønt Mysin, fra Mosvin). Mosi betyr «myr», og vin betyr «eng».
Den tidligere kommunen Mysen
Etter først å ha vært en såkalt bygningskommune, ble Mysen en selvstendig kommune 1. juli 1920 da den ble skilt ut fra Eidsberg. 1. januar 1961 ble Mysen slått sammen igjen med Eidsberg. Utbyggingen av stasjonsbyen skyldtes for en stor del Anton Hamil Mysen som var ordfører i de tidlige årene i kommunen. Mysen var Norges nest minste kommune, bare Grip i Møre og Romsdal var mindre. Anton Hamil Mysen var eier av nordre Mysen og bekostet blant annet byggingen av Mysen kirke i 1903, tegnet av Hjalmar Welhaven.
Yvonne Nauta
Yvonne Nauta (født 21. februar 1991) er en nederlandsk skøyteløper som konkurrerer i hurtigløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 6 på 5000 meter.
Kiraz
Kiraz er en by med 43 589 innbyggere (2017) i den tyrkiske provinsen İzmir. Den ligger nord for Beydağ, sørvest for Alaşehir og øst for Ödemiş.
Studenter for EU Oslo
Europeiske Studenter Oslo, tidligere Studenter for EU Oslo, er en tverrpolitisk norsk studentorganisasjon med nesten 300 medlemmer, og er Europeisk Ungdom sitt største lokallag på landsbasis. Lokallaget arbeider for å spre kunnskap om Den europeiske union og bidra til en akademisk debatt om Norges rolle i Europa. De fleste ungdomspartier i Norge er representert i organisasjonen.
Europeiske Studenter Oslo ble dannet ved en sammenslåing av Europeisk Ungdom Blindern, Europeisk Ungdom Jussen og Europeisk Ungdom BI høsten 2010.
Organisasjonens styre består av leder, politisk nestleder, organisatorisk nestleder, økonomiansvarlig, sosiale medier ansvarlig og ordinære styremedlemmer.
Referanser
<references group="https://www.uio.no/livet-rundt-studiene/foreninger/alfabetisk/" />
Chester Newton
Chester «Chet» William Newton (født 18. september 1903, død 11. mai 1966) var en amerikansk bryter som deltok i de olympiske leker 1924 i Paris.
Newton vant en olympisk sølvmedalje i bryting under Sommer-OL 1924 i Paris. Han kom på andreplass i den nest letteste vektklassen, fjærvekt opp til 61,0 kg, i fristil bak sin landsmann Robin Reed.
Trond Ingebretsen (økonom)
Trond Harald Helle Ingebretsen (født 1966 i Elverum) er en norsk siviløkonom. Han er divisjonsdirektør for tjenesteutvikling, digitalisering og analyse i Utdanningsetaten i Oslo kommune. Han var fra våren 2012 til 2018 direktør i Senter for IKT i utdanningen, og fra 2018 til 2020 var han leder for Utdanningsdirektoratets Stab for digitalisering.
Ingebretsen er utdannet siviløkonom med spesialisering i internasjonal bedriftsledelse fra Handelshøyskolen BI fra 1991. Han har og USK-kurs fra Befalsskolen for feltartilleriet. Han arbeidet Accenture fra 1991 til 2000, og vært leder av konsulentselskapet TenPipes AS fra 2000 til 2003. Han har siden 2008 vært daglig leder av Isfjord Consulting AS i Oslo. Fra 2003 til 2005 var han IKT-direktør i Aetat og fra 2005 til juli 2008 programleder for etablering av NAV-kontor og spesialenheter under gjennomføringen av NAV-reformen. Han har særlig jobbet med IKT i offentlig sektor og omstillingsprosesser. I 2011 og 2012 var Ingebretsen tilsatt som fungerende prosjektleder i Utlendingsdirektoratets IT-utviklingsprosjekt, hvor han var sentral i arbeidet med IT-løsninger til den norske utlendingsforvaltningen. Han var også daglig leder i konsulentselskapet Isfjord Consulting frem til 2012.
Byrkjelo kraftverk
Byrkjelo Kraftverk er et vannkraftverk ved Byrkjelo i Gloppen kommune i Vestland.
Det er et elvekraftverk og benytter fallet i Myklebustdalselva på 137 meter fra Lonevatnet til Byrkjelo sentrum.
I august 2021 kjøpte Småkraft AS alle aksjene i Byrkjelo Kraft AS.
Det er installert tre francisturbiner på tilsammen 13 MW. Midlere årsproduksjon er 60 GWh.
Terrorangrepet i Istanbul 1. januar 2017
'''Terrorangrepet i Istanbul 1. januar 2017''' skjedde natt til søndag 1. januar 2017, ca. klokken 01.15 lokal tid, i nattklubben Reina i bydelen Beşiktaş. Den ble av myndighetene karakterisert som et terrorangrep. Myndighetene hevdet 16. januar 2017 at gjerningsmannen var pågrepet.
Hendelsen
Angrepet medførte at minst 39 mennesker mistet livet og at ca. 70 personer ble skadet. Angrepet ble sannsynligvis utført av en person alene, og som brukte automatvåpen mot nattklubbgjestene og personalet. Gjerningsmannens fremgangsmåte fremsto som målrettet og kaldblodig. Han rettet skudd mot ofrenes hode, og skiftet magasin i automatvåpenet flere ganger.
Amerikanske myndigheter skal ha advart Tyrkia mot at det kunne finne sted angrep i nyttårshelgen i Ankara eller Istanbul, men at det ikke var klart hvor et slikt angrep kunne finne sted.
Før noen var pågrepet, tok organisasjonen Den islamske staten Irak og Levanten (IS) på seg ansvaret for drapene. Påstanden kunne umiddelbart ikke bekreftes. Det i Tyrkia forbudte Kurdistans arbeiderparti (PKK) tok samtidig avstand fra handlingene.
Mistenkt gjerningsmann
Den 3. januar ble en 28 år gammel krigisisk statsborger ved navn Iakhe Mashrapov, utpekt som mulig gjerningsmann. Mashrapov hadde 20. november sammen med sin familie kommet med fly til Ankara. Han var blitt gjenkjent av naboer, på bilder utsendt av politiet. Mashrapovs fingeravtrykk og pass ble funnet på gjerningsstedet.
Myndighetene meldte 16. januar 2017 at de hadde pågrepet en person mistenkt for massakren.
Evenes
Evenes, på nordsamisk Evenášši, er en kommune i Ofoten i Nordland. Kommunen ligger mellom Harstad og Narvik, den grenser i nord og vest mot Tjeldsund i Troms og Finnmark, og i sør og øst mot Narvik.
Kommunen er på 257 kvadratkilometer (eksklusiv sjøareal) og består av jord- og skogområder, lange strandlinjer og fjellområder.
Næringsområder er etablert i tilknytning til Harstad-Narvik lufthavn, og i kommunesenteret Bogen.
Geografi
Kommunesenteret er tettstedet Bogen (nordsamisk: Ránda). Det gamle handelsstedet Liland ligger i kommunen. Det finnes gratis tomter i boligfelt både i Bogen, Evenesmark og på Liland.
Kommunen består av jord- og skogområder, lange strandlinjer og fjellområder. Landskapet er hovedsakelig lavt (70 prosent er under 300 moh.). Nord og øst for Bogen finnes det større fjellområder med topper over 1000 moh. – Litletinden og Niingen.
Andre næringer er jord- og skogbruk, samt jernstøperi, mekanisk- og trevareindustri i Bogen.
Vest i kommunen er det flere våtmarksområder som er vernet under fellesnavnet Evenes våtmarkssystem. Tårstad- og Bogenvassdraget er rike på fiskeelver der man bl.a kan fiske sjøørret. Man kan også drive sjøfiske fra svaberg på Evenestangen.
Gjennom kommunen går europavei 10, også kalt «Kong Olavs vei».
Kommunevåpenet
Hjulet i kommunevåpenet skal symbolisere Evenes som kommunikasjonsknutepunkt både fra langt tilbake i tida og i dagens virkelighet.
Tusenårssted
Kommunens tusenårssted er Evenes kirkested med Evenes kirke og bygningene Bårstua og Stabburet samt området rundt.
Wright Flyer
Wright Flyer også kalt The Flyer I var et amerikansk motordrevet biplan som ble konstruert av brødrene Wright og regnes som verdens første fungerende motordrevne fly.
Tom Ottar Andreassen
Tom Ottar Andreassen (født 19. august 1963 i Moelv) er en norsk fløytist, filharmoniker, kammermusiker, dirigent og musikkpedagog. Fra 1. august 2009 er han professor ved Norges musikkhøgskole. Fra 1986 er han 1. fløytist i Det Norske Kammerorkester. Høsten 2014 ble han alternerende solofløytist i Oslo Filharmoniske Orkester.
Wright Flyer
Flyet ble drevet av to skyvepropeller som fikk sin kraft via to kjeder koblet til en sentralt plassert motor. Ettersom propellerdiameteren var 2,5 meter og propellene roterte i motsatt retning måtte disse synkroniseres slik at de ikke berørte hverandre. Piloten lå på magen foran motoren på den undre vinge mellom to meier som fungerte som understell og forsterkning av flykroppen. Flyet var tilvirket av trelekter som dannet rammeprofiler. Mellom hjørnene i rammene var det spent stålvaier. Vingene var bygget rundt to vingebjelker og forsynt med spanter og kledd med duk. I flyets fremre del var det montert en canardvinge. Under starten ble det brukt en liten «tralle» (en liten rulleslede) og det var lagt ut ca. 20 m. med en form for skinnegang som trallen kunne rulle på. Efter at motoren var startet og propellene roterte, løsnes en låsanording, som holdt fast hele ekvipasjen. Når låsanordingen ble sluppet, startet flyet og akselererte langs skinnen. En stoppanordning ved slutten av skinnen stopper trallen og flyet fortsetter fremover av sin egen kraft. Ved hjelp av det fremre roret løftes flyet.
Tom Ottar Andreassen
Musikalsk virke
Andreassen vokste opp på Moelv. Som trettenåring begynte han å ta timer hos fløytisten Torkil Bye i Oslo. Senere ble han student ved Norges musikkhøgskole, der han fikk Ørnulf Gulbransen som lærer. Han studerte videre med Andreas Blau i Berlin og med Auréle Nicolet i Basel. Debutkonserten fant sted 1995 i Universitetets aula med et sammensatt orkester under ledelse av Antonio Papano og med Rikskonsertenes debutstøtte.
Wright Flyer
Ettersom flyet ikke hadde balanseror, balanserte man flyet ved å vri vingens bakre del. Gjennom snorer og trinser kunde piloten samtidig påvirke begge vingenes vridning. Når den ene vingen ble vridd nedover ble den andre vingen tilsvarende vridd oppover.
Tom Ottar Andreassen
Musikalsk virke
Han var lærer ved Barratt Due musikkinstitutts høgskoleavdeling i tidsrommet 1994–2014. Andreassen var solofløytist i Kringkastingsorkestret 1994–2014.
Wright Flyer
Etter første dagens flyvninger hvor brødrene skiftes om å fly ble den lengst flyvning som varte i 59 sekunder målt til 260 m. Da dagens flyvninger var gjennomført, kom en kraftig vindkule som tok tak i flyet og veltet det overende. Skadene ble så store at det ikke var mulig å reparere flyet, og det kom ikke mer i luften.
Tom Ottar Andreassen
Musikalsk virke
Han har vært instruktør blant annet for Ungdomssymfonikerne og Valdres Sommersymfoni.
Som kammermusiker har Andreassen blant annet opptrådt i Wigmore Hall og gjestet orkestre som WDR Sinfonieorchester i Köln og Stuttgart Philharmoniker. Han har også vært knyttet til Malaysian Philharmonic Orchestra som solofløytist ved en rekke prosjekter.
Plateutgivelser og konsertvirksomhet
Han har medvirket ved et høyt antall plateinnspillinger som solist, kammermusiker og orkestermusiker. Blant annet har han spilt inn Yngve Slettholms fløytekonsert Possible Selections med Oslo Filharmoniske Orkester under ledelse av Christian Eggen.
Regelmessig medvirker han ved Risør Kammermusikkfest, Oslo Kammermusikkfestival, Festspillene i Bergen, Stavanger internasjonale kammermusikkfestival, Festspillene i Vestfold og Festspillene i Elverum foruten ved Ultimafestivalen.
Dirigent og orkesterleder
Også som dirigent er Tom Ottar Andreassen aktiv i mindre utstrekning. Fra 2006 til 2010 var han musikalsk leder for Moelv Musikkforening. Han har ledet Det Norske Blåseensemble i Halden og Forsvarets Musikkorps i Harstad ved flere anledninger med verk av Mozart og Richard Strauss på programmet.
<!-- Siden 1994 solofløytist i Kringkastingsorkestret og siden 1985 solofløytist i Det norske Kammerorkester. Han er førsteamanuensis ved Barratt Due musikkinstitutt og regnes som en av Skandinavias beste fløytister. Instruktør og dirigent, fra 2006 musikalsk leder for Moelv Musikkforening. Viseformann i Norsk Tonekunstnersamfund og medlem av Ungdomssymfonikernes kunstneriske råd. Debut i Universitetets aula i Oslo 1995 med sammensatt profesjonelt orkester under ledelse av Antonio Pappano og med Rikskonsertenes debutstøtte. Han har mottatt kulturpris fra Musikkens Venners landsforbund.
Etter studier med Torkil Bye og professor Ørnulf Gulbransen ved Norges musikkhøgskole har han fortsatt studiene med prof. Auréle Nicolet i Basel], Berlin-filharmonikernes solofløytist Andreas Blau i [[Berlin og hos András Adorján i München. Fra 1983 til 1984 var han alternerende solofløytist i Bergen Filharmoniske Orkester. Deretter fulgte ti år som alternerende 1. fløytist og solofløytist i Den norske Operas orkester. Jevnlig gjester han Oslo Filharmoniske Orkester som solofløytist, og han har dessuten vært gjestende solofløytist i WDR Sinfonieorchester i Köln, Stuttgarter Philharmoniker og i en lengre periode i Maylasian Philharmonic orchestra i Kuala Lumpur. Han er ofte solist i mange sammenhenger i både inn- og utland. Som solist, kammermusiker og orkestersolist har han medvirket på et tyvetalls Cd-plater. Med broren Roger Andreassen på orgel står han bak Cd-produksjonene BD 7045 Air – luftige toner og BD 7046 Solstemning utgitt på plateselskapet Bergen Digital. Hans nyeste soloinnspilling er Yngve Slettholms fløytekonsert Possible Selection med Oslo Filharmoniske Orkester under ledelse av Christian Eggen. Tom Ottar Andreassen medvirker jevnlig ved Oslo Kammermusikkfestival og Kammermusikkfestivalen i Stavanger foruten ved Risør Kammermusikkfest og Festspillene i Elverum. Han har dessuten opptrådt ved en serie kammermusikkaftener i Wigmore Hall i London. Blant hans samarbeidspartnere er pianistene Sveinung Bjelland, Håvard Gimse, Christian Ihle Hadland og Wolfgang Plagge.
Til grunnlovsjubileet i 2014 vil det foreligge en nyinnspilt cd med fire sentrale norske verk for fløyte og orkester. Tom Ottar Andreassen er solist med Kringkastingsorkestret under ledelse av Ingar Bergby i fløytekonserter av Johan Kvandal, Egil Hovland og Edvard Fliflet Bræin samt Finn Mortensens solosonate for fløyte. -->== Familie == Tom Ottar Andreassen er bror av organisten Roger Andreassen.
GfK Entertainment
GfK Entertainment er et tysk selskap som utarbeider Tysklands offisielle hitlister over solgt og strømmet musikk i landet. Listene produserer på vegne av Bundesverband Musikindustrie og ble tidligere laget av Media Control GmbH og Media Control GfK International GmbH). GfK Entertainment tilbyr ukentlige topp 100-lister over Tysklands mest populære singler og musikkalbum. I tillegg er det egne lister for samlealbum, jazz, klassisk musikk, slager, hiphop, dance og musikkvideoer.
Tysklands hitlister
Hitlistene publiseres og presenteres i flere medier i Tyskland, blant annet av musikkanalen VIVA, MusicLoad, MIX 1 og på nettstedet til Sveits' hitlister. GfK Entertainment drifter også et eget nettsted med hitlistene og akutelle nyheter.
Historie
Hitlister har eksistert i Tyskland siden midten av 1950-årene, først ved jukebokser som kom til Vest-Tyskland fra USA. I 1959 startet musikkmagasinet Musikmarkt med ukentlige hitlister. Utover i 1960- og 1970-årene arbeidet Bundesverband Musikindustrie tett med ulike hitliste-tilbydere for å utvikle og forbedre kvaliteten på de offisielle hitlistene.
Ulike forskningsinstitusjoner ble prøvd ut, og i 1977 valgte Bundesverband Musikindustrie selskapet Media Control i Baden-Baden. Den første offisielle, forbedrede listen ble publisert i Musikmarkt i september 1977.
De første årene publiserte Media Control en topp 50-liste over singler og album, men listene ble utvidet til 75 i januar 1980. I 1989 ble listene utvidet til 100 plasser og fikk navnet Deutsche Offizielle Charts Top 100. Media Control etablerte Music Video charts i 2001, som ble omdøpt til DVD charts i 2004.
I 2003 slo Media Control seg sammen med GfK, og det offisielle navnet skiftet til Media Control GfK International GmbH. I 2004 ble Tyskland blant de første landene som innarbeidet digitale nedlastninger i hitlistene.
I mars 2014 kunngjorde GfK at hitliste-tilbyderens navn skulle endres fra Media Control GfK International GmbH til GfK Entertainment. . I 2018 er det rundt 3000 selskaper og musikkbutikker i Tyskland som innrapporterer salgstall og strømmetall hver uke.
Hitlister
GfK Entertainment utgir flere hitlister basert på musikksjanger og plattform.
Hole (andre betydninger)
Hole kan sikte til:
Personer:
Makrohistorie
Makrohistorie er et fagfelt som beskjeftiger seg med analyse av langsiktige trender innenfor verdenshistorien, og som søker etter overgripende mønstre ved granskning av de små historiske detaljer. Et eksempel er hvordan makrohistorien studerer japansk og europeisk føydalisme ut fra en sammenligning av disse med mål om å finne ut av hvorvidt tilsvarende betingelser lå til grunn for begge systemene. Makrohistoriske studier antar ofte at "macro-historical processes repeat themselves in explainable and understandable ways".
Ingeborg av Danmark (fransk dronning)
Biografi
Ingeborg giftet seg med Filip 15. august 1193. I Frankrike fikk hun navnet Isambour. Av ukjente grunner ble hun frastøtt av ham og han nektet å tillate at hun skulle krones til dronning. Ingeborg protesterte mot denne behandlingen og hans svar var å sende henne i kloster. Deretter ba han pave Celestin III om å oppløse ekteskapet fordi det ikke var blitt fullbyrdet. Filip hadde imidlertid ikke tatt Ingeborg med i beregningen. Hun insisterte på at ekteskapet faktisk hadde blitt fullbyrdet og at hun derfor var hans ektefelle og den rettmessige dronningen av Frankrike. Den danske konges kansler, Anders Sunesen som var vel bevandret i kirkerett og den franskfødte Abbed Vilhelm af Æbelholt, ble pålagt av den danske kongen å reise til paven for å tale Ingeborgs sak.
Filip inngikk et tredje ekteskap i mai 1196 med Agnes av Merania til tross for at han fremdeles var gift med Ingeborg.
Det såkalte Ingeborg-psalteret hvori hun har innskrevet sine foreldres dødsdager, er ennå bevart.
Zaporizjzja kjernekraftverk
Zaporozjzjya kjernekraftverk (ukrainsk: Запорізька атомна електростанція) er et kjernekraftverk i Ukraina som produserer elektrisk kraft. Anlegget ligger i byen Enerhodar nordvest i Zaporizjzja oblast, i det sørlige Ukraina. Anlegget ble bygget i perioden fra 1978 til 1995, og er i dag det største kjernekraftverket i Europa. Kjernekraftverket har i alt seks reaktorer.
Eier
Kjernekraftverket eies og drives av Ukrainas nasjonale kjernekraftselskap Energoatom.
Produksjon
Anlegget er ett av fire operative kjernekraftverk i landet, og genererer opptil 42 TWh elektrisitet per år. Anlegget står for omtrent 40 % av den totale elektrisiteten som genereres av alle de ukrainske kjernekraftverkene, og en femtedel av Ukrainas årlige elektrisitetsproduksjon. Kjernekraftverket består av seks trykkvannsreaktorenheter, som ble satt i drift mellom 1984 og 1995, med en brutto elektrisk kapasitet på 1 000 MW hver. Siden oppstarten av anlegget i 1984 har det generert mer enn 1230 TWh elektrisitet, pr. desember 2021.
Angrep
3. mars 2022 oppsto det brann ved kraftverket da det ble angrepet av russiske styrker under Russlands invasjon av Ukraina 2022.
11. september 2022 ble kraftverket stengt ned i lys av de uforutsigbare omstendighetene. 6. juni 2023 ble det avslørt at minst én av de seks reaktorene fremdeles var varm og at den krevde aktiv nedkjøling.
A-VM i ishockey for menn 2000
A-VM i ishockey for menn 2000 var det 64. verdensmesterskapet i ishockey arrangert av Det internasjonale ishockeyforbundet (IIHF). Turneringen ble arrangert i St. Petersburg i Russland fra 29. april til 14. mai 2000. Tsjekkia var regjerende verdensmestere.
Andris Bērziņš (statsminister)
Andris Bērziņš (født 4. august 1951 i Riga) er en latvisk politiker for partiet Latvijas Ceļš. Han var Latvias statsminister fra 5. mai 2000 til 7. november 2002. Fra 1993 til 1994 var han arbeidsminister, deretter visestatsminister og velferdsminister til 1995. Han var ordfører i Riga i årene 1997 to 2000.
A-VM i ishockey for menn 2000
I gruppespillet kjempet seksten lage for poeng i round robin-grupper bestående av fire lag hver, hvor de to beste lagene i hver gruppe gikk videre. Disse åtte lagene avanserte til mellomrunden hvor de fire beste lagene fra hver gruppe avanserte til sluttspillet.
Tsjekkia vant sin andre strake VM-tittel, og den tredje totalt, etter å ha slått Slovakia 5–3 i finalen. Slovakia spilte samtidig sin første VM-finale og tok dermed sine første VM-medaljer siden Tsjekkoslovakias oppløsning i 1993. I kampen om bronsemedaljene vant fjorårets finalist Finland 2–1 over Canada.
For vertsnasjonen Russland var turneringen en fiasko. President Vladimir Putin, som tidligere hadde vært formann i VM-turneringens organisasjonskomité, hadde klart å overtale 14 NHL-stjerner til å delta i VM på hjemmebane og vinne gull, blant andre Pavel Bure, Aleksej Jasjin, Valerij Kamenskij og Sergej Gontsjar. På tross av dette gikk russerne på skjebnesvangre og overraskende tap mot Latvia (2–3), Sveits (2–3) og Belarus (0–1). Russerne endte dermed på en ellevteplass, hvilket var deres verste resultat noensinne. For første gang siden Sovjetunionen debuterte i VM i 1954 endte russerne ikke blant de åtte beste nasjonene i et ishockey-VM. Norge sto også for en skrell med sin første seier noensinne over Canada (4–3).
Søkerland
Russere hadde søkt om vertskapet for VM i 1999 ved årskongressen i Stockholm i 1995, men deres bud fikk da kun 16 stemmer mot Norges 57.
Valget av vertskapet for VM i 2000 ble avgjort ved IIHFs årskongress i Wien den 1.–3. mai 1996. På kongressens siste dag ble St. Petersburg tildelt mesterskapet av kongressdelegatene.
Arenaer
Turneringen var opprinnelig planlagt til å bli arrangert i St. Petersburg, og senere ble Jaroslavl tilføyd som sekundær vertsby. Den 2. august 1999 siterte en tsjekkisk avis en talsmann fra den russiske regjeringen som hevdet at Jaroslavl ikke ville kunne arrangere mesterskapet på grunn av flere uforutsette komplikasjoner. Under et møte den 23. august mellom Russlands Ishockeyforbund (FHR) og VM-turneringens organisasjonskomité, ledet av statsminister Vladimir Putin, ble det besluttet at hele mesterskapet skulle arrangeres i St. Petersburg. Begrunnelsen var økonomiske problemer som forsinket konstruksjonen av den nye Lokomotiv Arena 2000.
Kvalifisering
De ti beste lagene ved A-VM 1999 (Belarus, Canada, Finland, Russland, Slovakia, Sveits, Sverige, Tsjekkia, USA og Østerrike) var direkte kvalifisert til A-VM 2000. Som året før var det ingen direkte opp- og nedrykk mellom A- og B-puljen.
Det ble arrangert tre kvalifiseringsturneringer for å avgjøre de siste seks plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1999. De to beste lagene i hver gruppe kvalifiserte seg til A-VM mens nummer tre i hver gruppe skulle spille en playoff-kamp om den siste plassen. De lavest rangerte lagene skulle spille i B-VM. Gruppe A ble arrangert i Sheffield i Storbritannia mens gruppe B ble arrangert i Amiens i Frankrike fra 11. til 14. november 1999. En særlig kvalifiseringsturnering om den siste plassen reservert til et lag fra Fjernøsten ble arrangert i Aomori fra 3. til 5. september 1999.
Frankrike, Italia, Latvia, Norge og Ukraina kvalifiserte seg til A-VM mens Danmark, Kasakhstan og Storbritannia rykket ned til B-VM for 2000. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.
Olaug Berdal
Olaug Margrethe Berdal (født 22. november 1931) er en norsk filolog og oversetter.
A-VM i ishockey for menn 2000
Format
Turneringsformatet var en modifisert utgave av formatet som hadde blitt introdusert ved VM i 1998.
Olaug Berdal
Hun ble cand.philol. i fransk i 1981 med oppgaven Les lais de Marie de France : reflet ou refus de l'ideologie courtoise d'Andre le Chapelain. Hun har arbeidet som hjelpelærer ved Klassisk og romansk institutt, Universitetet i Oslo.
A-VM i ishockey for menn 2000
Turneringsformat
I gruppespillet ble de 16 lagene inndelt i fire grupper med fire lag i hver (gruppe A til D). Disse skulle spille tre innledende kamper mot på forhånd kjente motstandere. De tre høyest rangerte lagene i hver gruppe avanserte til mellomrunden (gruppe E og F) hvor de skulle om de åtte plassene i kvartfinalene. Lagene vil ta med poengene fra kampene som ble spilt mot de andre kvalifiserte lagene fra egen gruppe i gruppespillet.
Samuel Edney
Han tok sølv i Vinter-OL 2018.
Scaled Composites
Scaled Composites er en flyprodusent basert i Mojaveørkenen i California i USA. Selskapet ble etablert i 1982 av Burt Rutan.
A-VM i ishockey for menn 2000
Turneringsformat
Det fjerde rangerte laget i hver gruppe skulle spille nedrykksspill om retten til å forbli i A-puljen. Det lavest rangerte laget som ikke var fra Fjernøsten ville rykke ned til B-puljen for 2001 (som fra 2001 ble omdøpt til 1. divisjon). Siden 1998 hadde det vært én reservert plass for et lag fra Fjernøsten, som skulle spille en kvalifisering om retten for å spille i A-puljen (som fra 2001 ble omdøpt til toppdivisjonen). Turneringen var siste år at det kun rykket én ned til B-puljen, da med introduksjonen av divisjonsformatet i 2001 ville være to lag som rykket opp eller ned mellom toppdivisjonen og 1. divisjon.
Olaug Berdal
Hun har oversatt de tre Eufemiavisene 1985-88 og Lazarillo de Tormes 1992. Hun har også oversatt og skrevet innledning til Teresa av Ávilas Boken om mitt liv, utgitt i Thorleif Dahls kulturbibliotek 2003, og gjenutgitt i serien Verdens Hellige Skrifter 2008.
Scaled Composites
Selskapet har blant annet konstruert Beechcraft Starship og GlobalFlyer som Steve Fossett fløy non-stop rundt jorden. 2004 gjorde deres SpaceShipOne sammen med White Knight som første privatfinansierte fartøy to reiser i verdensrommet på to uker og vant derfor den såkalte Ansari X Prize. Selskapet medvirker også i prosjektet Virgin Galactic som satser på å kunne tilby privatpersoner romreiser i nærmeste framtid, Dette med hjelp av White Knight 2 og SpaceShipTwo.
Khmelnitskij kjernekraftverk
Khmelnitskij kjernekraftverk er et kjernekraftverk som produserer elektrisk kraft i Khmelnytskyj oblast i det nordvestlige Ukraina. Det ble bygget og godkjent for igangsettelse i perioden fra 1975 til 1988. Installert maksimal effekt er om lag 2 000 MW, og årsproduksjonen i 2006 var på om lag 13,9 TWh elektrisk kraft. Kjernekraftverket har i alt to reaktorer i operativ drift, og ytterligere to under bygging.
Notre-Dame de Clignancourt
Notre-Dame de Clignancourt er en kirke i Paris' 18. arrondissement. Den ligger ved Place Jules Joffrin. Clignancourt er navnet på en landsby som i 1860 ble innlemmet i Paris.
A-VM i ishockey for menn 2000
Turneringsformat
Kvartfinalene ble spilt på tvers av gruppene. Vinneren av hver gruppe møter nummer fire i den motsatte gruppen, mens nummer to skulle møte nummer tre fra den motsatte gruppen (altså 1E mot 4F, 2E mot 3F, 1F mot 4E og 2F mot 3E). Vinnerne avanserte til semifinalene hvor vinneren av 1E-4F spilte mot vinneren av 2F-3E mens vinneren av 1F-4E skulle spille mot vinneren av 2E-3F. Vinnerne av semifinalene avanserte til finalen mens taperne av semifinalenes spiller om bronse.
Poengsystem
I alle kampene ble poengene utdelt som følger:
Prosedyrer ved poenglikhet
Hvis to lag hadde lige mange poeng ville deres plassering bli avgjort av følgende tiebreakprosedyre:
I tilfelle av poenglikhet mellom tre eller flere lag treder følgende prosedyre i kraft:
Tsjekkoslovakias nasjonaldemokratiske parti
Československá národní demokracie (norsk: Tsjekkoslovakias nasjonaldemokratiske parti, ČsND) var et konservativt og nasjonalistisk parti i Tsjekkoslovakia som ble grunnlagt i 1919 av Karel Kramář.
A-VM i ishockey for menn 2000
Spilleforlengelse og straffeslagskonkurranse i sluttspillskamper
Hvis det ikke ble scoret i overtidsperioden skulle kampen avgjøres med en straffeslagskonkurranse («shootout», SO eller «Game Winning Shot», GWS). Fem forskjellige spillere fra hvert lag skulle skiftes til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge hvor en spiller fra hvert lag skiftes til å skyte et enkelt, avgjørende straffeslag. De samme eller nye spillere kunne utvelges til de avgjørende straffeslagene.
Seeding
Gruppene ble trukket ved loddtrekning hvor de tre beste ble seedet i hver sin gruppe. Landenes sluttplassering ved forrige års VM er markert i parentes.
Dommere
IIHF utnevnte følgende dommere og linjedommere til å dømme kampene under turneringen:
Tropper
Alle seksten deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Maksimum var 20 utespillere og tre målvakter.
Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).
Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.
Gruppespillet
Alle klokkeslett er gitt i lokal tid UTC+04.00.
Mellomspillet
Alle klokkeslett er gitt i lokal tid UTC+04.00.
Nedrykksspillet
Det fjerde rangerte laget i hver gruppe skulle spille nedrykksspill (gruppe G) om retten til å forbli i A-puljen. Det lavest rangerte laget som ikke var fra Fjernøsten rykket ned til B-puljen for 2001 (som fra 2001 ble omdøpt til 1. divisjon).
Alle klokkeslett er gitt i lokal tid UTC+04.00.
Sluttplassering
Turneringens sluttplassering ifølge IIHF:
Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:
Allstar-lag og MVP
Turneringens allstar-lag og mest verdifulle spiller (MVP) ble stemt frem av internasjonale medier etter avslutningen av turneringen. Følgende spillere ble stemt frem:
Toppscorere
Kilde: IIHF.com
Beste målvakter
De fem beste målmaktene som har spilt 40 % eller mer av lagets totale spilleminutter. Kilde: IIHF.com
Fotnoter
<references group="N"/>
Flytoget (selskap)
Flytoget AS, tidligere NSB Gardermobanen AS (GMB), er et norsk statsaksjeselskap eid av Nærings- og fiskeridepartementet som driver Flytoget mellom Oslo lufthavn, Oslo og Drammen, og er ett av om lag 40 flytogselskap i verden. Selskapet ble opprinnelig etablert i 1992 for å bygge og drive Gardermobanen, men ble i 1996 også tildelt oppgaven med å kjøre flytogene. Siden 2001 er selskapet kun en togoperatør. Utenom flytogdriften kjører selskapet også.
Lillestrøm (by)
Lillestrøm er en by i Lillestrøm kommune i Viken fylke. Byen inngår i tettstedet Oslo og Oslo-regionen. Lillestrøm ligger 18 km nordøst for Oslo sentrum.
Flytoget (selskap)
Selskapet hadde i 2019 288 årsverk fordelt på 334 ansatte. I 2019 reiste 6,7 millioner passasjerer med selskapets tog, med en kundetilfredshet på 96 %. 99,1 % av selskapets planlagte avganger ble kjørt, og disse hadde en punktlighet på 94,3 % (forsinket maks fire minutter).
Lillestrøm (by)
Rådhuset i Lillestrøm kommune ligger i Lillestrøm by, i bygget som tidligere var Skedsmo kommunes rådhus.
Geografi
Lillestrøm fremstår (per 2022) som et bysentrum omgitt av en hageby. Nitelva utgjør en naturlig grense mot Strømmen og Rælingen.
Flytoget (selskap)
Historie
Selskapet ble etablert som NSB Gardermobanen AS 24. november 1992 for å stå for utbyggingen av Gardermobanen – en dobbeltsporet høyhastighetsbane. Totalt skulle det bygges 64 km ny jernbane, inkludert den 14,5 km lange tunnelen Romeriksporten mellom Etterstad i Oslo og Lillestrøm. Utbyggingen av banen startet i 1994 og pågikk fram til 1999. Den 1. oktober 1996 vedtok Stortinget at NSB Gardermobanen AS også skulle stå for driften av den nye jernbanen. Selskapet startet driften av Flytoget 8. oktober 1998. Da kjørte man som planlagt nordover fra Lillestrøm, men man måtte kjøre utenom Romeriksporten som ennå ikke var ferdigstilt på grunn av omfattende vannlekkasjer og påfølgende tettingsarbeider. Fra 22. august 1999 kunne Flytoget så kjøre gjennom Romeriksporten og toget ble kjørt som planlagt på hele strekningen. Reparasjonene i Romeriksporten førte til tilleggskostnader på 1,3 mrd. kroner. Det var også andre problemer som både forlenget og fordyret byggeprosessen, og anleggskostnadene ble på totalt 7,7 mrd. kroner. Inkludert togkjøp (1,4 milliarder) og finansielle kostnader (0,9 milliarder) med videre ble det totalt investert ti milliarder kroner. Ved planleggingen av flytoget ble det lovet at billettinntektene skulle dekke driften, men det har vist seg at flytoget er subsidiert av offentlige midler.
I 2000 NSB Gardermobanens infrastruktur overført til Jernbaneverket, mens NSB Gardermoen fortsatte med selve togkjøringen. Til gjengjeld ble alle investeringskostnadene på banen og togene slettet fra ansvaret til NSB Gardermobanen, og selskapet trengte dermed ikke betale renter på lån. Derimot må Flytoget AS og de andre togoperatørene betale en «kjørevegsavgift» til Jernbaneverket for å få bruke banen, en slags driftsavgift som går til å dekke vedlikeholdet av den. Dette er en vanlig driftsform på jernbanenett i Europa, men Gardermobanen er den eneste banestrekningen i Norge som er organisert på denne måten. Dette skjedde blant annet på bakgrunn av «en omfattende evaluering av hele Gardermoprosjektet i regi av det offentlig oppnevnte Mydske-utvalget.», som høsten 1999 fastslo at «Gardermobanen kan ikke bli bedriftsøkonomisk lønnsom som lovet i Regjeringens forslag fra 1992.» Fra 1. januar 2001 endret NSB Gardermobanen navn til Flytoget AS, men var fortsatt organsiert som et datterselskap av NSB BA. Stortinget bestemte 9. desember 2002 at Flytoget fra 1. januar 2003 skulle omorganiseres til et eget statsaksjeselskap. Selskapet ble først underlagt Samferdselsdepartementet, men ble fra juni 2004 flyttet til Nærings- og handelsdepartementet (nå Nærings- og fiskeridepartementet).
Lillestrøm (by)
Bydeler
Lillestrøm består fra gammelt av av flere «bydeler»: Volla og Vigernes (som også er navnet på byens to barneskoler), Nesa, Måsan, Åråsen, Flisbyen, Furuskauen og Funkisbyen.
Flytoget (selskap)
Historie
Flytoget ble i 2008 kåret til Norges beste arbeidsplass av. I 2010 kom Flytoget på førsteplass i Norsk Kundebarometer, både når det gjaldt tilfredshet og lojalitet.
Lillestrøm (by)
Historie
Da hovedbanen fra Oslo til Eidsvoll ble åpnet 1. september 1854, lå en av stasjonene på Lille Strøm gård i Rælingen. Her ble det bygd et lite godshus, et lite ekspedisjonslokale og en liten stasjonsmesterbolig. Banen ble lagt over den vide og myrlendte sletta som het Måsan etter all torvmosen som vokste her. Sletta tilhørte gårdene Kjeller og Sørum, og i 1855 bodde det omkring 50 mennesker på småbrukene og husmannsplassene på Måsan. Det meste av sletta var hver vår oversvømmet av vannmengdene fra elvene Glomma, Leira og Nitelva som rant ut i Øyeren. Innsjøen ble regulert i 1861. Sletta ble dermed tørrlagt slik at det kunne reises industri og boliger.
Flytoget (selskap)
Historie
I juni 2014 ble det kjent at Erna Solbergs regjering hadde planer om å privatisere Flytoget, og det var ventet at stortingsflertallet ville gi støtte til dette. Per 2019 var privatiseringen ikke gjennomført, og togselskapet var fortsatt statseid. Da næringsministeren i regjeringen Solberg i november 2019 la frem regjeringens eierskapsmelding, inneholdt meldingen ikke noe forslag om å avhende Flytoget. Samferdselsdepartementet publiserte i desember 2019 en redegjørelse for sine standpunkter om konkurranseutsetting av visse jernbanestrekninger i Norge, og fastslo da at regjeringen ikke hadde til hensikt å privatisere jernbanen som sådan.
Lillestrøm (by)
Historie
Stasjonen ble flyttet over elva i forbindelse med bygging av Kongsvingerbanen og navnet fulgte med. Navnet ble skrevet på to forskjellige måter rundt 1885. På kart fra NSB ble konsekvent navnet "Lillestrømmen" brukt, også på fotografier fra denne tiden dukker samme navn opp. Trolig har det sammenheng med at navnet "Strømmen" fra 1600-tallet i kilder brukes om tømmeroppsamlingsplassen på motsatt side av dagens Lillestrøm, nåtidens Jensebergstranden. Det ble også tatt opp tømmer på Lillestrøm-siden av elva i samme tidsrom og helt frem til tømmer- og sagbruksnæringen ble avviklet i Lillestrøm i 1965.
Flytoget (selskap)
Visuell profil
I 1996 fikk Bruno Oldani og Enzo Finger, to norsk-sveitsiske grafiske designere som drev hvert sitt designbyrå, i oppdrag å utforme den nye virksomhetens grafiske profil. Den norske moteskaperen Per Spook fikk ansvaret for å utforme togpersonalets uniformer. Arkitekt Odd Thorsen ble engasjert for å tegne toginnredning, møbler, servise og andre installasjoner.
Lillestrøm (by)
Historie
Lillestrøm var egen kommune fra 1908 til og med 1961. 1. januar 1908 ble Lørenskog og Lillestrøm skilt ut fra Skedsmo kommune. 1. januar 1962 ble Lillestrøm igjen innlemmet i Skedsmo. Skedsmo kommunes rådhus (i dag Akershusmuseet) lå på Strømmen inntil nytt rådhus for den sammenslåtte kommunen stod ferdig i Lillestrøm.
Flytoget (selskap)
Visuell profil
I 1998 mottok Oldani og Finger førsteprisen i den internasjonale designkonkurransen «Brunel Award» for sitt grafiske designprogram for Flytoget. Odd Thorsen fikk førstepris i samme konkurranse for design av togets kontaktledningsmaster, mens Per Spooks uniformer oppnådde en sølvmedalje.
Lillestrøm (by)
Historie
Gården Lille Strøm, som igjen fikk navnet etter den innsnevringen i elveleiet i Nitelva rett nedenfor gården (som lager en liten strøm), som lå på Rælingssiden av Nitelva. De første bosetningene kom langs Nitelva på 1600-tallet og årlige vårflommer satte ofte hus og beitemarker under vann. I 1854 stod jernbanen mellom Christiania og Eidsvoll ferdig. Fra 1860-årene var sagene ikke lenger avhengig av vannkraft og de nye dampsagene ble anlagt i Lillestrøm. Dette førte til en sterk befolkningsøkning og Lillestrøm ble raskt fylkets største industristed og gav opphavet til navnet «Flisbyen».
Naitō Katsutoshi
Naitō Katsutoshi (født 25. februar 1895, død 27. september 1969) var en japansk bryter som deltok i de olympiske leker 1924 i Paris.
Lillestrøm (by)
Andre verdenskrig
Under andre verdenskrig var Kjeller flyplass hovedverksted for tyskernes Luftflotte 5 i Norge og Finland. Kjeller flyplass utførte blant annet reparasjoner på jagerfly av typen Focke-Wulf Fw 190 og Messerschmitt Bf 109, samt reparasjoner på fly som skulle brukes ved Østfronten. Derfor iverksatte allierte styrker to bombeangrep på flyplassen, ett i 1943 og ett i 1944. Bombene som falt under disse to angrepene gjorde skade også i Lillestrøm, og medførte sivile dødsfall.
Bank i bordet
Bank i bordet er et uttrykk som sies samtidig som man fysisk banker på noe av tre. Uttrykket følger gjerne i det man selv eller en annen person omtales som heldig eller i en positiv trend. Ifølge eldre overtro skulle bankingen på trevirke motvirke at onde makter snur hellet. Uttrykket benyttes for å ikke utfordre skjebnen.
Lillestrøm (by)
Nyere tid
I moderne tid er Lillestrøm også kjent for å ha blitt satt under vann under flere store flommer av elva Nitelva. Både i 1966 og 1967 var det storflom. Skadeomfanget i 1966 og 1967 ble til en viss grad begrenset av en demning som ble ført opp av den tyske okkupasjonsmakten under andre verdenskrig. I 1995 inntraff en ny storflom, og i etterkant av den flommen besluttet myndighetene å skjøte på flomdiket, som ble bygget ut til å sikre hele veien langs Nitelva.
13. juni 1998 fikk Lillestrøm bystatus, etter vedtak i Skedsmo kommunestyre.
5. april 2000 ble byen nesten lagt i ruiner da et tog som fraktet propan tok fyr, i den såkalte Lillestrømulykken.
1. januar 2020 ble kommunene Skedsmo, Fet og Sørum slått sammen til Lillestrøm kommune.
Samferdsel
Lillestrøms bysentrum ligger rundt Lillestrøm stasjon. Flytoget stopper her.
Lillestrøm bussterminal ved togstasjonen har 15,000 reisende og 1,200 bussbevegelser daglig. Terminalbygget vant i 1999 Statens byggeskikkpris. Bussterminalen ble i 2019 oppgradert til en gateterminal i tillegg til terminalbygningen.
Utdanning
Lillestrøm har mange barnehager og et variert utdanningstilbud med barne- og ungdomsskoler, videregående skoler, én teknisk fagskole og én høyskole. Det skal oppføres en ny ungdomsskole i Lillestrøm som skal overta for Kjellervolla skole. Denne skolen vil få navnet Sophie Radich skole, oppkalt etter den første kvinnelige lærer i Lillestrøm. Kjellervolla skole vil gjøres om til byens tredje barneskole.
Lillestrøm videregående skole og Skedsmo videregående skole ligger her. Oslomet – storbyuniversitetet har et studiested på Kjeller rett utenfor Lillestrøm.
Norges Byggskole ligger i Lillestrøm. Studietilbudet omfatter blant annet en teknisk fagskole, som består i et 2-årig studium i bygg og anlegg.
Teater
Lillestrøm Kultursenter er det nye navnet på Lillestrøms gamle kino- og teaterbygning fra 1920-tallet. Bygningen har blitt modernisert og utvidet til mer enn dobbel størrelse. Den gamle kinosalen er beholdt og supplert med to nye teatersaler, Stjernesalen og Universet. Kultursenteret gir dermed rom for flere forestillinger samtidig. Hver måned holdes det konserter med kjente artister. Det settes også opp musikaler på kultursenteret, med høysesong fra september til desember. Kulturinstitusjonene Akershus Teater, Lillestrøm teaterselskap og Skedsmo Amatørteater har produsert en rekke forestillinger på scenene i Lillestrøm Kultursenter.
Kino
Lillestrøm fikk ny kino i 2005. Kinoen har syv saler, som på dagtid leies ut til konferanser, seminarer og lignende. Lillestrøm kino eies (per 2017) av SF Kino, som fra januar 2017 ble kjøpt opp av kinokjeden AMC Theaters og har nå navnet Odeon Kino.
Musikk
Lillestrøm har mange musikktilbud:
Idrett
Det er flere idrettsanlegg i Lillestrøm og i områdene rundt. Åråsen stadion på Kjeller er Lillestrøm Sportsklubb sin hjemmebane. I Lillestrøm by ligger Lillestrøm idrettspark, et idrettsanlegg med innendørs og utendørs baner. Det er også en terningspark i Lillestrøm, ved Nebbursvollen.
Bank i bordet
I begrepets opprinnelig form var det tre som skulle berøres for guddommelig beskyttelse. Treet symboliserte korset eller kirkelig inventar av tre.
Bruk
Eksempelvis kan en bonde under slåttonnen si: «La oss håpe oppholdsværet holder seg, bank i bordet». I forbindelse med Rally Dakar 2012 uttalte Pål Anders Ullevålseter følgende før en av de lengre etappene: «Bank i bordet for at dette går min vei».
Man kan også banke i bordet dersom det har skjedd noe positivt - mot normalt (herunder en "trend"). For eksempel: " Hun ble ikke syk, bank i bordet." - her er det implisitt at mange har blitt syke i det siste.
Varianter
Varianter av uttrykket finnes i en rekke land. På svensk sies «Ta i trä» mens det på dansk sies «Banker under bordet». I Storbritannia, Egypt, Irland, India og Australia, brukes uttrykket «touch wood!» tilsvarende, eller «knock on wood!», som er mer vanlig i USA.